Document ID: 32003D0393

32003D0393
L 135/31
SLUŽBENI LIST EUROPSKE UNIJE
22.05.2003.
ODLUKA KOMISIJE
od 22. svibnja 2003.
o izmjeni Odluke 2000/728/EZ o utvrđivanju naknade za podnošenje zahtjeva i godišnje naknade za znak zaštite okoliša Zajednice
(priopćena pod brojem dokumenta C(2003) 1780)
(Tekst značajan za EGP)
(2003/393/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom programu dodjele znaka zaštite okoliša Zajednice (1), a posebno njezin članak 12. i Prilog V.,
budući da:
(1)
U skladu s radnim planom utvrđenim Odlukom Komisije 2002/18/EZ (2), struktura naknada za znak zaštite okoliša Zajednice treba ponuditi odgovarajuću inicijativu za poticanje uporabe znaka u okviru programa Zajednice i u okviru ostalih programa dodjele znaka zaštite okoliša.
(2)
Zato Odluku Komisije 2000/728/EZ od 10. studenoga 2000. o utvrđivanju naknade za podnošenje zahtjeva i godišnje naknade za znak zaštite okoliša Zajednice (3) treba izmijeniti kako bi se omogućila smanjenja naknada i za proizvode kojima je dodijeljen neki drugi znak zaštite okoliša u skladu s općim zahtjevima norme ISO 14024.
(3)
Mjere predviđene ovom Odlukom u skladu su s mišljenjem Odbora osnovanog na temelju članka 17. Uredbe (EZ) br. 1980/2000,
DONIJELA JE OVU ODLUKU:
Članak 1.
U članku 2. Odluke 2000/728/EZ umeće se sljedeći stavak 8.a:
„8.a Nadležna tijela mogu odobriti smanjenje do 30 % u slučajevima kada je dotičnom proizvodu dodijeljen i drugi znak zaštite okoliša koji udovoljava općim zahtjevima norme ISO 14024.”
Članak 2.
Ova je Odluka upućena državama članicama i tijelima Zajednice koja su nadležna za znak zaštite okoliša.
Sastavljeno u Bruxellesu 22. svibnja 2003.

Labels: 2
3
15